Na temelju članka 39. Zakona o proračunu (»Narodne novine«, broj 87/08, 136/12, 129/05 i 15/15) i članka26. Statuta Grada Trogira (»Službeni glasnik Grada Trogira«, broj 4/13, 9/13, 6/14, 1/18 i 3/19), Gradsko vijeće Grada Trogira na 21. sjednici održanoj dana 01. listopada 2019. godine donosi

**II. Izmjene i dopune Proračuna Grada Trogira za 2019.g.**

Članak 1.

Članka 1. Proračuna Grada Trogira za 2019.g. ( „Službeni glasnik Grada Trogira „ br. 17/18 i 6/19)

**A . RAČUN PRIHODA I RASHODA**

|  |  |  |
| --- | --- | --- |
|  | **PLAN PRORAČUNA ZA 2019.G.** | **II. IZMJENE I DOPUNE PRORAČUNA ZA 2019.G.** |
| PRIHODI POSLOVANJA | 108.737.779,00 | 111.347.029,00 |
| PRIHODI OD PRODAJE NEFINANC.IMOVINE | 1.990.000,00 | 1.990.000,00 |
| RASHODI POSLOVANJA | 65.500.529,00 | 70.361.279,00 |
| RASHODI ZA NABAVU NEFINANC.IMOVINE | 63.127.250,00 | 61.175.750,00 |
| **RAZLIKA**  | **-17.900.000,00** | **-18.200.000,00** |

**B. RAČUN ZADUŽIVANJA/FINANCIRANJA**

|  |  |  |
| --- | --- | --- |
| PRIMICI OD FINANCIJSKE IMOVINE I ZADUŽIVANJA  | 18.200.000,00 | 18.200.000,00 |
| IZDACI ZA FINANCIJSKU IMOVINU I OTPLATE ZAJMOVA | 300.000,00 | 0,00 |
| **NETO ZADUŽIVANJE/ FINANCIRANJE** | **17.900.000,00** | **18.200.000,00** |
| UKUPAN DONOS MANJKA IZ PRETHODNIH GODINA  | -6.000.000,00 | -6.000.000,00 |
| **VIŠAK/MANJAK+ NETO ZADUŽIVANJA/ FINANCIRANJA** | **0,00** | **0,00** |

**I. POSEBAN DIO PRORAČUNA**

Članak 2.

Članak 5. se mijenja i glasi:

 Rashodi i izdaci Proračuna u svoti od 131.537.029 kn raspoređuju se po Upravnim odjelima, korisnicima, programima, aktivnostima i namjenama u Posebnom dijelu Proračuna (Prilog: Poseban dio proračuna).

**II. PRIJELAZNE I ZAVRŠNE ODREDBE**

Članak 3.

 II. Izmjene i dopune Proračuna Grada Trogira za 2019.godinu stupaju na snagu prvog dana od dana objave u „Službenom glasniku Grada Trogira“.

KLASA: 400-06/18-01/4

URBROJ: 2184/01-31/01-19-6

Trogir, 01. listopada 2019. godine

PREDSJEDNIK GRADSKOG VIJEĆA

Ante Piteša, ing.

……………………..

**Obrazloženje II. Izmjena i dopuna proračuna Grada Trogira za 2019.g.**

Proračun Grada Trogira za 2019.g. donesen je na 14.sjednici Gradskog vijeća Grada Trogira održanoj dana 09. studenog 2018.g., a I. Izmjene i dopune Proračuna Grada Trogira za 2019.g. 25.ožujka 2019.g., navedeno je objavljeno u „Službenom glasniku Grada Trogira“ br.17/18 i br.6/19.

Sukladno članku 39. Zakona o proračunu (NN br.87/08, 136/12 i 15/15) pristupilo se II. Izmjenama i dopunama Proračuna Grada Trogira za 2019. godinu.

Osnovni razlog za izradu II. Izmjena i dopuna proračuna za 2019.godinu su ostvareni rashodi za naknadu štete po sudskim presudama i nagodbama u iznosu od 5.290.940,57 kn koji nisu bili planirani planom Proračuna.

Također je sukladno Odluci Skupštine Zračne luke d.d. o raspodjeli dobiti za 2018.g. od 1.srpnja 2019.g. trebalo planirati sredstva u iznosu od 7,5 milijuna kn na prihodovnoj strani Proračuna.

U Upravnom odjelu za javne potrebe, opće poslove i imovinu grada imamo kod proračunskih korisnika povećanje od 500.000,00 kn i to za: Muzej Grada Trogira imamo 300.000,00 kn donacija za muzejsku građu te za Sportske objekte Trogir iznos od 200.000,00 kn kapitalnih pomoći Općine Okrug za uređenje igrališta Batarija, navedeno je ostvareno i iskazano u polugodišnjem izvještaju o izvršenju te je trebalo plan uskladiti sa ostvarenjem.

Na prijedlog Gradonačelnika, a na temelju dostavljenih prijedloga izmjena Upravnih odjela sačinjen je prijedlog II. Izmjena i dopuna proračuna za 2019.g. na način da su povećani prihodi i rashodi proračuna u iznosu od 2.609.250 kn, a smanjeni su oni rashodi za koje se očekuje da njihova realizacija neće biti moguća do konca proračunske godine.

Ukupni prihodi i primici i rashodi i izdaci se razlikuju u odnosu na Plan proračuna za 2019.g. tj. povećani su za 2.609.250 kn i sada iznose 131.537.029 kn.

Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji upravni odjeli Grada, detaljno su obrazložene uz izmjene i dopune financijskih planova upravnih odjela za 2019. godinu koje se daju u nastavku.